З архіўнага фотаздымка на нас паглядае падобны на вайскоўца бравы вусаты мужчына. На самай справе гэта выдатны майстар-настройшчык музычных інструментаў у Мінску ў 1900—1930 гады Канстанцін Станіслававіч Багіно. Рэдкую і паважаную прафесію настройшчыка засвоіў у сям’і і яго старэйшы сын Георгій, геніяльны музыкант-настройшчык, якога ведалі ў музычных колах СССР і многіх замежных краін. Памяць пра лёсы, асабліва тых, хто нарадзіўся, жыў і тварыў на нашай роднай зямлі, — неад’емны складнік гісторыі і гонару за Бацькаўшчыну.